यू–१४ टेनिसमा प्रशंसा र स्वस्तिका विजयी
नेपालका प्रशंसा मोक्तान, आध्या पौडेल र स्वस्तिका विष्ट २० औं जयकर स्मृति एटीएफ यू–१४ टेनिसअन्तर्गत सर्किट–२ को क्वाटरफाइनल पुगेका छन् ।
काठमाडौँ — नेपालका प्रशंसा मोक्तान, आध्या पौडेल र स्वस्तिका विष्ट २० औं जयकर स्मृति एटीएफ यू–१४ टेनिसअन्तर्गत सर्किट–२ को क्वाटरफाइनल पुगेका छन् ।सातदोबाटोस्थित टेनिस कोर्टमा गर्ल्स सिंगलतर्फ मंगलबार प्रशंसाले माल्दिभ्सकी नवा निशानलाई ७–५, ७–५ ले, आध्याले ओमानकी आइसा अल बुसाइदीलाई ६–३, ६–३ ले र स्वस्तिकाले भारतकी हनी जुमानी गौरवलाई ६–३, ६–० को सोझो सेटमा पराजित गरे ।मन जयकर टेनिस एकेडेमीद्वारा आयोजित प्रतियोगिताको ब्वाइज सिंगलमा नेपालका राजवीर प्रधानले हङकङका यू हिन वोङलाई ६–०, ६–२ ले हराएर क्वाटरफाइनल सुरक्षित गरे । भारतका सिद्धार्थ जिबु, हङकङका छियोन हेइ करिसन फुङ, भारतका इशान वदाकी, भारतका भिभान मिर्धा, हङकङका वान हिम डोनोभान र की छियोन मोरिस ताङ तथा पाकिस्तानका जोहेब अफजल मलिक आफ्ना प्रतिद्वन्द्वीलाई हराएर क्वाटरफाइनलमा पुगे ।ब्वाइज डबल्समा भारतका इशान र सञ्जय गिरिश कुमार, पाकिस्तानका जोहेब र यमनका हमुद इयाद, बंगलादेशका नसफ अहमद नासिर र भारतका अर्श वाल्के तथा भारतका सिद्धार्थ र भिभानको जोडीले क्वाटरफाइनलमा स्थान बनाए ।गर्ल्स डबल्समा नेपालकी प्रशंसा र भारतकी तनिशा भटनागर, भारतकी हनी र नेपालकी प्राज्ना मानन्धर, नेपालकी स्वस्तिका र भारतकी सान्भी रेड्डी तथा नेपालका जेनी खड्का र समृद्धि महर्जनको जोडीले सेमिफाइनलमा स्थान पक्का गरे ।